NARIADENIE KOMISIE (ES) č. 1745/2004
zo 6. októbra 2004
o zastavení rybolovu platesy obyčajnej (Pleuronectes platessa) pre plavidlá plaviace sa pod vlajkou Belgicka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
keďže:
(1)
Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovov (2), stanovuje kvóty pre platesu obyčajnú na rok 2004.
(2)
S cieľom zabezpečiť dodržiavanie ustanovení týkajúcich sa kvantitatívnych obmedzení výlovu zásob podliehajúcich kvóte je potrebné, aby Komisia určila dátum, ku ktorému sa výlovy uskutočnené plavidlami plaviacimi sa pod vlajkou členského štátu pokladajú za vyčerpanie pridelenej kvóty.
(3)
Podľa informácií, ktoré boli oznámené Komisii, výlovy platesy obyčajnej vo vodách oblasti ICES VIIa, uskutočnené plavidlami plaviacimi sa pod vlajkou Belgicka alebo zaregistrovanými v Belgicku, dosiahli kvótu pridelenú na rok 2004. Belgicko zakázalo loviť tieto zásoby od 1. septembra 2004. Mal by sa preto stanoviť tento dátum,
PRIJALA TOTO NARIADENIE:
Článok 1
Kvóta pridelená Belgicku na rok 2004 pre výlovy platesy obyčajnej vo vodách oblasti ICES VIIa plavidlami plaviacimi sa pod vlajkou Belgicka alebo zaregistrovanými v Belgicku sa pokladá za vyčerpanú.
Rybolov platesy obyčajnej vo vodách oblasti ICES VIIa plavidlami plaviacimi sa pod vlajkou Belgicka alebo zaregistrovanými v Belgicku, ako aj ponechanie na palube, prekládka a vykládka zásob vylovených týmito plavidlami sa po dátume nadobudnutia účinnosti tohto nariadenia zakazuje.
Článok 2
Toto nariadenie nadobúda účinnosť nasledujúcim dňom po jeho uverejnení v Úradnom vestníku Európskej únie.
Uplatňuje sa od 1. septembra 2004.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 6. októbra 2004